**A TXOSTENA**

**ORIENTABIDEAK**

HELBURU NAGUSIA

Dokumentu honen helburua ustezko eskola-jazarpen egoera izan zitekeena ikertzeko erabili diren baliabide eta tresnak deskribatu eta horietatik zein ebidentzia objektibo eskuratu diren zehaztea, ebidentzia horien analisia egitea eta ondorioak ateratzea da.

Txosten hau erreferentziazko ikuskariari bidaliko zaio. Era berean, laguntza-zerbitzuen kasuan, helbide elektroniko honetara bidaliko da: bnbizikidetza.bizikasi@berritzeguneak.eus

EBIDENTZIAK

Ebidentzien eskuratzeak lan koordinatua eskatzen du, non eragile bakoitzak, diskrezioz, zer egin behar duen dakien. Balioespen honen etsai nagusiak usteak eta atribuzioak izaten dira. Horiek biktimizazio prozesuan egon daitekeen ikaslea birbiktimizatu dezakete; beraz, ikerketa doitua eta planifikatua izango da BAT taldearen lidergopean.

Ebidentziarik ez izateak ez du esan nahi jazarpenik ez dagoenik, hortaz, kontuz jazarpena ez dagoela adieraztearekin.

EPEAK

Irakasle bilera egin zen egunetik beste 15 eskola egun izango ditugu (gehienez) txosten hau bideratzeko. Zuzendariak adierazitako epeak ezin direla bete irizten badu, betiere behar bezala justifikatutako arrazoiak tarteko, Hezkuntzako Ikuskaritzaren oniritzia eskatu beharko du.

### 1.- IKASTETXEAREN IDENTIFIKAZIO-DATUAK

|  |  |
| --- | --- |
| Ikastetxea |  |
| Ikastetxearen kodea |  |
| Herria |  |

**2.- HASIERAKO INFORMAZIOA1**

### - Inplikatutako ikasleen identifikazio datuak

* 1. Ustezko biktima:

|  |  |
| --- | --- |
|  | **Ikaslea** |
| Inizialak (izen-abizenak) | Beharrezkoa da **izenaren eta** **bi abizenen** inizialak jartzea, inizial berberak dituen kasu bat baino gehiago izaten saihesteko. |
| Generoa |  |
| Adina |  |
| Maila eta taldea |  |

* 1. Salatutako jokabidearen ustezko eragileak

Baliteke 0 eranskinean ustezko erasotzaile batzuk identifikatuta egotea, baina ikerketa prozesuan zehar beste batzuk detektatzea. Jokabide jazarlea badute, hemen gehituko dira.

Hiru eragile baino gehiago badira, zutabe gehiago sortu ahal izangodira**.**

|  |  |
| --- | --- |
|  | **Ikasleak** |
| Inizialak (izen-abizenak) |  |  |  |
| Generoa |  |  |  |
| Adina |  |  |  |
| Maila eta taldea |  |  |  |

### - Ustezko jazarpena gertatu den lekua

|  |
| --- |
| 0 eranskinean deskribatutako tokiak: jolastokia, jantokia, aldagelak, kalea, urtebetetzeko ospakizun batean, ikasle baten etxean, entrenamenduetan… |

**- Lekukoak, halakorik bada (erabili inizialak)**

|  |
| --- |
|  |

1Nahitaezko konfidentzialtasuna bermatuko da izapideetan eta ikerketetan, eta kontuan hartuko da adingabeekin lotutako gai guztiak zuhurtasun osoz landu behar direla.

### Informazio osagarria

|  |  |
| --- | --- |
|  | **X batekin****adierazi** |
| Badago mediku-txostenaIkastetxeak ba al dauka txostenaren kopiarik? |  |
|  |
| Salaketa jarri da Polizian, epaitegietan edo Fiskaltzan Ikastetxeak ba al dauka txostenaren kopiarik? |  |
|  |
| Arartekoari kexa aurkeztu diote Ikastetxeak ba al dauka kexaren kopiarik? |  |
|  |

1. **IKASTETXEAK LORTUTAKO INFORMAZIOA**

Ikastetxeak bildutako datuak eta ebidentziak, esku hartzeko eskaria oinarri hartuta.

Zehatz-mehatz eta objektiboki deskribatuko dira datuak eta ebidentziak, pertsona hauengandik eta metodo hauen bidez jasotakoak:

* + Ustezko biktima: behaketak, elkarrizketak erreferentziazko pertsonarekin, banakako tutoretzak, Pikas metodoan oinarritutako elkarrizketak, autotxostenak, autonarrazioak, etab.
	+ Ikasgelako ikasleak: heterotxostenak, banakako tutoretzak, postontzia, etab.
	+ Lekukoak: behaketak, banakako tutoretzak, Pikas metodoan oinarritutako elkarrizketak...
	+ Jazarpen-jokabidearen ustezko erantzuleak: oharrak, banakako tutoretzak, elkarrizketak erreferentziazko pertsonarekin, Pikas metodoan oinarritutako elkarrizketak...
	+ Familiak (ustezko biktimarenak eta jazarpen-jokabidearen ustezko erantzuleenak): elkarrizketak, bilerak...
	+ Irakasleak eta irakasle ez diren langileak: triangulazio-bilerak.

|  |
| --- |
| Taula honen azalpenean adierazten den bezala, datu zehatzak adieraziko dira. Honek ez du esan nahi behaketa taula oso bat ipini behar denik, baizik eta bertan ikusi dena:*Adibidez:**Behaketetan ikus daitekeena zera da:**Astearte eta ostegunetan (baloiak erabili daitezkeen egunak), taldeak egiterakoan gutxietsi egin izan dute. Ostiraletan (joko tradizionala), aldiz, bere gelako batzuekin egoten da, xiba nola erabili irakasten.**Jasotzen dituen erasoak hitzezkoak direla ikusi da eta ez da inoiz fisikoa izan denik ikusi, hala ere, eraso ez zuzenak dira sarrienak: ez dute ekintzetara gonbidatzen, txutxumutxuak zabaldu izan dituzte (gurasoen banaketarena, adibidez).**Kontaktu fisikoari dagokionez, “la peste” sasi-jolasa egiten diote, norbait ukitzen duenean.**Gelako neska taldeak ez dio hain zuzen erasotzen, baina kostata onartzen dute beraien ekintzetan parte hartzea.**Askotan bere anaia txikia eta bere gelakoekin (LH2) egon izan da jolastokian.**Ez da jantokian gelditzen.**Ikasgelan… eta abar.* |

### INFORMAZIOAREN AZTERKETA

**Ondorio** garrantzitsuak, aurreko atalean jasotako ebidentzietatik abiatuta

|  |
| --- |
| Aurreko atalean jasotako datuak deskribatzen dira. Hemen datu hauetatik eratorritako ondorioak jasoko dira.*Adibidez:**Behaketetan M.N.H. baztertu egiten dutela ikusi dugu, bereziki, futbolean oinarritzen den lidergoa dutenek: B.G.J eta A.Z.Z.**CESC tresnak ere ondorio berdinera garamatza: biktimizazio maila handia agertzen da, ahozkoa eta harremanetan, bereziki. Galdetegi honetan ere aukeraketa negatibo asko ditu. BGJ eta AZZ ikasleen agresibitate maila altua da eta prosozializazioa baxua, beraz, bi ikasle hauekin lan egin beharko dugu, denborarekin liderrak izateari utziko diote eta.**Erreferentziazko pertsonarekin izandako elkarrizketetan MNHk futbolean eta beste kiroletan txarra dela dio, eta autoestimu baxua duela esan daiteke. BGJk ez dio jolasten uzten. AZZk BGJren ondoan dagoenean gaizki tratatzen du, baina gurasoak lagunak direnez askotan egoten da bere etxean, eta orduan ez da gaiztoa berarekin. Bere gelako PIZ ikaslearekin ondo konpontzen dela dio. PIZ ikaslearen prosozialitatea eta aukeraketa positiboak CESC galdetegian oso altuak dira, aliantza bat izan daiteke.**Gelako norbaitek postontzian idatzi du: “MNHri bullying egiten diote, ez al duzue ikusten?”.**BGJ eta AZZrekin egindako elkarrizketetan…* |

1. **JAZARPENIK DAGOEN ALA EZ BALIOESTEA, JASOTAKO EBIDENTZIETAN OINARRITUTA**

OHAR OROKORRA

Eskola jazarpen egoera batek lau ezaugarri ditu:

- Jokabide erasotzailea eta biktimizatutako pertsonaren artean **botere desoreka** eragiten da. Hau kopuru desberdintasunagatik (ikasle batzuk baten kontra, adibidez), estatusagatik (jokabide jazartzaileak dituenak lidergo gehiago duelako)… izan daiteke. Kontuan izan, desoreka hori prozesu bat dela eta denborarekin areagotzen joaten dela.

- Jokabide hau **intentzio** bikoitzekoa izan ohi da, beste baten gutxiestearekin norberaren estatusa hobetzea izan ohi delako helburu nagusia. Hau dela eta jazarpenak ikuslegoa behar izaten du sarritan.

-Ikasle batek edo batzuek biktima bera jazartzen dutenean **pertsonalizazioa** dagoela esan dezakegu. Jazarpenak norantza bat izan ohi du, eragiten dutenengandik jasaten duenerako norabidea, hain zuzen. Hau da, jazarpena eragiten dutenek ez dituzte erasoak neurri berdinean jasaten.

-Askotan, jazarpena continuum bat dela esaten dugu, eta horrela da, eboluzionatzen doazen erasoak baitira, desoreka bat eragiten dutenak, intentzio batekin eta norabide batekin. Baina honek denbora bat behar izaten du. Baliteke lehenengo erasoak jazartzeko intentziorik gabekoak izatea, baina ikuslegoarengan erantzun positibo bat izan badute, arrakasta sozial modura, erasoa errepikatzeko joera egon daiteke. Hasieran, erasoa jaso duen ikasleak ez du babesgabetasun sentsaziorik, baina erasoak **errepikatzen** badira desoreka nabarmentzen joango da. Hortaz, beste ezaugarri bat denboran errepikatzea izango da.

Argi izan behar dugu errepikapena kuantifikatzea ez dela erraza, eraso askoren berri ez dugulako izango, baina ezin dugu ahaztu kopurua baino gehiago ondorioen iraupena neurtzea dela gakoa. Onlineko erasoekin, adibidez, eraso bakar batekin ondorioa betirako izan daiteke.

Batzuetan jazarpen egoera bat den (ala izan den) edo ez balioestea zaila izan daiteke, horregatik lau ezaugarri horiek aztertu behar dira. Baina ezaugarri hauek ez dira era isolatu batean aztertu behar, testuinguruari begiratu behar zaio.

Erantzun bakoitzaren argudiaketa arrazoitua

### Ba al dago botere-desorekarik / babesgabetasunik?

Kontuan hartuta jazarpen-jokabidea duten pertsonen kopurua, beldurrarazte-maila, heziketa bereziko ikaslea den...

|  |
| --- |
| Erantzuna argudiatu behar da, ezin da soilik bai edo ez izan. 4. Atalean jasotako ondorioetatik abiatu. |

### Ba al dago mina eragiteko intentziorik?

Umiliatzeko asmoa kontuan hartuta (erasoak jendaurrean gertatzen diren...)

|  |
| --- |
| Erantzuna argudiatu behar da, ezin da soilik bai edo ez izan. 4. Atalean jasotako ondorioetatik abiatu. |

### Ba al dago pertsonalizaziorik?

Erasoak edozein ikasleri bereizketarik gabe eta intentsitate berarekin gertatzen EZ direnean...

|  |
| --- |
| Erantzuna argudiatu behar da, ezin da soilik bai edo ez izan. 4. Atalean jasotako ondorioetatik abiatu. |

### Ba al dago errepikapenik?

Erasoa edo haren ondorioak denboran mantentzen direnean, errepikapena dagoela ondorioztatzen da (adibidez: ziberjazarpena).

|  |
| --- |
| Erantzuna argudiatu behar da, ezin da soilik bai edo ez izan. 4. Atalean jasotako ondorioetatik abiatu. |

Horregatik guztiagatik, jazarpena dagoela ondorioztatzen da?

|  |  |
| --- | --- |
| BADAGOJAZARPENA | X batekin adierazi |
| **BAI** |  |
| **EZ** |  |

Uste izanez gero JAZARPEN kasua dela, haren ezaugarriak adierazi beharko dira. Adierazi beheko taulan kasuaren berezitasunak.

Adibidea: Kasu batean gizarte-bazterkeria eta -marjinazioa (1), hitzezko erasoa (2) eta ziberjazarpena (7) badago, taulan 1, 2 eta *7* apartatuak markatuko dira

|  |  |  |  |  |
| --- | --- | --- | --- | --- |
|  | **Ez** | **Bai** | **Puntuala** | **Errepikatua** |
| 1. **Gizarte-bazterkeria eta -marjinazioa*** Norbait aintzat ez hartzea (pasiboa).
* Ez uztea parte hartzen (aktiboa).
 |  |  |  |  |
| 2**. Hitzezko erasoa*** Norbait iraintzea (zuzena).
* Norbaiti buruz gaizki esaka aritzea (zeharkakoa)
* Goitizenak jartzea (mistoa).
 |  |  |  |  |
| 3. **Zeharkako eraso fisikoak*** Norbaiti gauzak ezkutatzea
* Norbaiti gauzak puskatzea
* Norbaiti gauzak lapurtzea
 |  |  |  |  |
| 4. **Eraso fisiko zuzenak**– Norbait jotzea. |  |  |  |  |
| 5. **Larderia/xantaia/mehatxua*** Norbait mehatxatzea beldurrarazteko
* Gauzak egitera behartzea
* Armekin mehatxatzea
 |  |  |  |  |
| 6. **Sexu-jazarpena edo -abusua eta/edo jazarpen sexista*** Sexualki jazartzea edo beldurtzea
* Sexu-abusua gauzatzea
* Inor modu sexistan beldurtzea, beheratzea, umiliatzea, mintzea edo zirikatzea.
 |  |  |  |  |
| **7. Ziberjazarpena*** Mugikorraren, e-mailaren, sare sozialen, whatsappen eta abarren bidez mezuak bidaltzea norbait mehatxatzeko, iraintzeko edo iseka egiteko.
* Grabazioak egitea mugikorrarekin egoera iraingarrietan edo intimitatea urratzen dutenetan (adibidez: sexing), eta lagunen artean edo Interneten zabaltzea.
 |  |  |  |  |
| **8. LGTBIQ+fobiako ekintzak*** Gizarte-bazterkeria/marjinazioa: aintzat ez hartzea, parte hartzen ez uztea, diskriminatzea LGTBI pertsona izateagatik.
* Hitzezko erasoak: irainak, txisteak, isekak, deskalifikazioak edota komentario errespetugabeak.
* Eraso fisiko zuzenak/zeharkakoak
* Larderia/xantaia/mehatxuak LGTB pertsona izateagatik
 |  |  |  |  |
| **9. Hezkuntza-laguntzako behar espezifikoak dituzten ikasleen aurkako erasoak, dituzten ezaugarriak direla-eta*** Gizarte-bazterkeria/marjinazioa: aintzat ez hartzea, parte hartzen ez uztea, diskriminatzea
* Hitzezko erasoak: irainak, txisteak, isekak, deskalifikazioak edota komentario errespetugabeak.
* Eraso fisiko zuzenak/zeharkakoak
* Larderia/xantaia/mehatxua
 |  |  |  |  |
| **10. Eraso arrazistak*** Gizarte-bazterkeria/marjinazioa: aintzat ez hartzea, parte hartzen ez uztea, diskriminatzea
* Hitzezko erasoak: irainak, txisteak, isekak, deskalifikazioak edota komentario errespetugabeak.
* Eraso fisiko zuzenak/zeharkakoak
* Larderia/xantaia/mehatxua
 |  |  |  |  |

1. **JAZARPENIK EZ DAGOENERAKO HEZKUNTZAKO JARDUKETA-PLANA**

Adierazi 201/2008 Dekretua aplikatu den. Honako hauek kontuan hartuta zehaztuko da:

|  |
| --- |
| Jazarpena ez den beste gatazka edo arazo bat denaren ebidentziak daudenean, hau berroneratzeko esku-hartze bat planifikatuko da honako aldagaiak kontuan izanik:1.- Jarduketa-ildo espezifikoak2.- Arduradunak3.- Tenporalizazioa4.- Jarraipena eta ebaluazioa5.- Familiekin komunikatzeko prozedura |

**Jazarpenik BAdago:** Kasua amaitu ondoren, hasierako fasean aurreikusitakoez gain, beste neurri batzuk ere zehaztu ahal izango dira biktimaren babesa bermatzeko. Inplikatutako gainerako ikasleekin hartutako neurriak ere deskribatuko dira. Adierazi 201/2008 Dekretua aplikatu den.

|  |
| --- |
| Ikerketa garaian jaso daitezkeen datuen arabera, antolatutako babes neurriak aldatu ahal izango dira. Aldaketa hauek hemen jasoko dira. |

1. **FAMILIEKIKO KOMUNIKAZIOA**

Datak, prozedurak, edukia, akordioak, etab.

|  |
| --- |
| Eskola jazarpena fenomeno konplexua izanik, esku-hartzeak sistemikoa eta koordinatua behar du. Atal honetan, ustezko jazarpen egoeraren inguruan dauden ikasleen familiekin komunikazioa orain arte nola egin den eta aurrerantzean nola egingo den zehaztuko da. |

………………………..(e)n, 20.......(e)ko .....................(a)ren (e)(a)n

Txosten hau BAT taldeak beteko du, zuzendariaren oniritziarekin eta erreferentziazko ikuskariari bidaliko zaio. Era berean, laguntza-zerbitzuen kasuan, helbide elektroniko honetara bidaliko da: bnbizikidetza.bizikasi@berritzeguneak.eus

Zuzendaria BAT taldeko kideak

Sin.: Sin.: